##

## BILJEŠKE UZ FINANCIJSKI IZVJEŠTAJ

**za razdoblje od 1. siječnja do 30. lipnja 2024. godine**

Djelatnost Dječjeg vrtića Maslina je predškolski odgoj i naobrazba, te skrb o djeci predškolske dobi od navršene jedne godine života do polaska u Osnovnu školu. Predškolskim odgojem obuhvaćeno je 80 djece u 2 vrtićke skupine i jednoj jasličkoj skupini. Zaposleno je 11 djelatnika u stalnom radnom odnosu i 5 djelatnika na određeno vrijeme.

Financiranje Dječjeg vrtića Masline vrši se iz Proračuna Općine Tribunj te od prihoda po posebnim propisima - uplate roditelja za smještaj djece u vrtić.

 Udio prihoda u ukupnim prihodima za razdoblje 01.01.-30.06.2024. godini bio je:

* iz općinskog proračuna 80,07%,
* prihodi po posebnim propisima 19,42%,
* pomoći iz drugih proračuna 0,22%,
* donacije od pravnih i fizičkih osoba 0,29%

PREGLED PRIHODA I RASHODA

 OPIS IZNOS

1. **PRIHODI 181.852,59**

Skupina

636 Pomoći proračunskim korisnicima iz proračuna 396,60

652 Prihodi po posebnim propisima 35.323,96

663 Donacije od pravnih i fizičkih osoba 531,00

671 Prihodi iz proračuna 145.601,03

##  UKUPNO: 178.174,96

1. **RASHODI**

31 Rashodi za zaposlene 166.305,43

32 Materijalni rashodi 36.137,34

34 Financijski rashodi 209,01

42 Rashodi za nabavu proizvedene dug.imovine 11.869,53

###  RAZLIKA PRIHODI – RASHODI: 3.677,63

  **PRENESENI VIŠAK PRIHODA IZ 2023. G. 4.521,21**

 **Višak prihoda za 01-06/2024. god. 8.198,84**

1. **BILJEŠKE UZ PR-RAS**

U razdoblju od 01.01.2024. do 30.06.2024. ostvareni su prihodi u ukupnom iznosu od 181.852,59 eura. Ukupni prihodi poslovanja sastoje se od :

* Općih prihoda i primitaka

Prihodi iz nadležnog proračuna u iznosu od 145.601,03 eura, za 113,1% više nego u istom razdoblju prošle godine. Veliko odstupanje je jer se prošle godine provodio projekt „Tribunj-prijatelj djece“ iz kojeg se pokrivao dio plaća. Navedeni prihodi su utrošeni za plaće zaposlenih djelatnika i na redovne rashode poslovanja.

* Pomoći

Tekuće pomoći iz državnog proračuna proračunskim korisnicima JLPR(S) u iznosu od 396,60 eura, za 5,7% više, nego u istom razdoblju prošle godine koje su utrošene za nabavu didaktičkih i drugih radnih materijala.

* Vlastiti primici

Sufinanciranje cijene usluge od strane roditelja u iznosu od 35.323,96 eura, ostvareno za 10,6% manje nego u istom razdoblju prošle godine radi manjeg broja upisane djece u 2024. godini.

* Donacije

Donacije od pravnih i fizičkih osoba su ostvarene u iznosu od 531,00 eura (Mjesno poduzeće d.o.o. za članarinu Eko škole).

U odnosu na isto razdoblje prošle godine ostvareno je manje prihoda za 5,8%, najviše odstupanje je kod vlastitih prihoda radi manjeg broja upisane djece u razdoblju od 01. siječnja do 30. lipnja 2024. godine.

U razdoblju od 01.01.2024. do 30.06.2024. ostvareni su rashodi poslovanja u iznosu od 166.305,43 eura za 12,2% manje nego u istom razdoblju protekle godine. Ukupni rashodi poslovanja sastoje se od:

* Rashoda za zaposlene

Plaće za zaposlene u bruto iznosu od 106.186,95 eura (isplaćene 13 zaposlenika, dvije djelatnice su na rodiljinom dopustu). Ostvareno je 14,5% manje rashoda jer je prošle godine bilo više zaposlenih na provođenju projekta.

Doprinosi na plaće u iznosu od 17.520,89 eura. Odnose se na doprinose za obvezno zdravstveno osiguranje.

Naknade troškova zaposlenima u iznosu od 6.251,24 eura. Odnose se na naknade za prijevoz na posao i s posla za zaposlene izvan Tribunja, naknade za službena putovanja i seminare i stručno usavršavanje zaposlenika.

* Materijalni rashodi

Naknade troškova zaposlenima iznose 5.499,88 eura, za 28,8% manje nego prošle godine. Rashodi za materijal i energiju u iznosu od 18.362,52 eura. Odnose se na rashode za uredski materijal u iznosu od 3.786,82 eura, namirnice za djecu u iznosu od 11.096,93 eura-ostvareno je za 24,3% više radi povećanja cijena, rashodi za električnu energiju u iznosu od 2.939,93 eura- manje za 24,5% radi uredbe Vlade RH kojom se umanjuju računi za el.energiju, rashodi za materijale za tekuće i investicijsko održavanje u iznosu od 122,40 eura, sitni inventar u iznosu od 367,50 eura i rashodi za službenu radnu odjeću i obuću u iznosu od 48,94 eura.

Rashodi za usluge u iznosu od 7.145,93 eura, ostvareni za 9,7% manje nego u istom razdoblju protekle godine. Odnose se na rashode za telefon, poštu i prijevoz u iznosu od 409,01 eura, komunalne usluge u iznosu od 1.216,08 eura, zakupnine i najamnine od 525,00 eura, zdravstvene usluge u iznosu od 770,40 eura-prošle godine su knjižene na drugi konto, računalne usluge u iznosu od 604,91 eura-veliko odstupanje je radi veće cijene održavanja i ostale usluge u iznosu od 3.620,53 eura (troškovi zaštite na radu, sustav vatrodojave kao i održavanje vatrodojavnog sustava, servis vatrogasnog aparata, ispitivanje radne okoline i uvjeta rada i dr).

Ostali nespomenuti rashodi poslovanja u iznosu od 5.129,01 eura, ostvareni za 27,4% manje nego prethodne godine u istom razdoblju.

* Financijski rashodi

Financijski rashodi ostvareni u iznosu od 209,01 eura a odnose se na usluge banke i Financijske agencije.

Rashodi za nabavu nefinancijske imovine iznose 11.869,53 eura, nabavljeno je spremište, nova pećnica i oprema za djecu.

Dv Maslina je u razdoblju od 01. siječnja do 30. lipnja 2024. godine ostvario višak prihoda poslovanja u iznosu od 3.677,63 eura i zajedno sa prenesenim viškom prihoda od protekle godine u iznosu od 4.521,21 eura ostvaruje 8.198,84 eura viška prihoda i primitaka koji je raspoloživ u sljedećem razdoblju.

1. **BILJEŠKE UZ OBVEZE**

Stanje obveza na 01.01.2024. godine iznosi 25.320,29 eura. Tijekom razdoblje od siječnja do lipnja 2024. godine povećanje obveza je iznosilo 158.651,45 eura a podmirene obveze su iznosile 179.655,05 eura. Stanje obveza na kraju izvještajnog razdoblja iznosi 4.316,69 eura, od toga je dospjelih obveza 3.017,02 eura-većinom mjesečni računi za svibanj i lipanj (za namirnice, električnu energiju, odvoz komunalnog otpada i zdravstveni pregledi) a nedospjele obveze iznose 1.299,67 eura.

.

**KLASA:400-01/24-01/3**

**URBROJ:2182-20-34-1/1-01-24-1**

**Tribunj, 08. srpnja 2024. godine**

  **RAVNATELJICA**

 **Zdenka Jerkin**